આપણે હર હમેશ પોલીટીશ્યન અને નેતાઓને જ વખોડીએ છીએ કે તેઓ આપણા પૈસા ખાઈ ગયા અથવા તો વોટ લઇ ગયા અને કામ નથી કરતા વગેરે. પણ આ પ્રકારના ડોક્ટરો પણ મને નેતાથી ઓછા નથી લાગતા. કેમકે એમની પાસે ભગવાનની ઉપમા છે આપણા દેશની ગરીબડી પ્રજાઓ જેને ખરેખર સાયન્સ કે મેડીકલ સાથે કોઈ સંબંધ નથી એમને આ પ્રકારના ડોક્ટરો માત્ર પૈસા કમાવવાના લાભાર્થે લુંટી લે છે. સૌથી પેલા કેસ લખાવવાનો ચાર્જ, ત્યારબાદ ઢગલાબંધ રીપોર્ટ, વળી તેના જ મેડીકલમાંથી મળતી દવાઓ, (જેનરિક દવાઓ માત્ર સપનામાં જ હોય છે) અને વળી મહિના બાદ ફરી આ જ પ્રોસેસ. જુના કેસના નામે પણ એ લોકો મોટી ફી ઉઘરાવે છે એટલું જ નહીં દવા તમને માફક ન આવી હોય અને તમે ફરી બતાવાવા જાઓ તો પણ ચાર્જ તો એટલો જ થશે.